# 1. Bases de la convocatòria

El Col·legi Oficial d’Infermeres i Infermers de Barcelona (COIB) promou la investigació infermera, en els diversos àmbits on es desenvolupa, mitjançant el seu programa d’Ajudes a la Recerca Infermera. D’aquesta manera el COIB col·labora en potenciar l’augment de la qualitat i la quantitat d’estudis de recerca infermera que fonamentin les cures basades en l’evidència. Per aquest motiu, obre la present Convocatòria d’Ajudes a la Recerca Infermera.

Aquesta iniciativa d’ajudes està dotada d’un pressupost total de **65.000 €** pel període 2025, repartit en tres modalitats:

1. Investigadores emergents (infermera assistencial no doctorades) amb un pressupost de 25.000 € i una dotació màxima de 4.000 € per premi.
2. Investigadores no consolidades (doctora amb menys de cinc anys des de la defensa de la tesi) amb un pressupost de 20.000€ i una dotació màxima de 5.000 € per premi.
3. Investigadores sènior (infermera doctora amb cinc anys o més des de la defensa de la tesi) amb un pressupost de 20.000€ i una dotació màxima de 5.000 € per premi.

# 2. Objectiu de la convocatòria

L’objectiu principal és potenciar l’increment qualitatiu i quantitatiu de la recerca infermera, donar ajuda econòmica per a la realització d’investigacions infermeres[[1]](#footnote-1) i potenciar aquelles investigadores principals que debuten en la recerca.

# 3. Prioritats

Aquest any, les línies prioritàries de recerca són les següents:

1. Intervencions infermeres en la salut de les persones, la família o comunitat, especialment en situacions de:

− Dependència (associades o no a estils de vida o discapacitat psíquica i/o física).

− Violència de gènere i protecció de la infància.

− Desigualtats socials i de gènere en salut.

1. Estratègies d’apoderament a persones en situació d’envelliment, fragilitat i cronicitat.
2. Experiències o vivències de les persones amb relació a la situació de salut o a la pràctica assistencial.
3. Intervencions infermeres en salut planetària, pràctiques sostenibles en salut i reducció de l’impacte ambiental del sistema sanitari.
4. Innovació i transformació digital en infermeria: desenvolupament, implementació i avaluació de tecnologies per a la millora de la pràctica assistencial.

# 4. Metodologia i duració dels projectes

Els estudis podran ser de metodologia qualitativa, quantitativa i mixta. La durada dels projectes haurà de ser de 12, 24 o de 36 mesos.

# 5. Requisits dels participants

**5.1.** Podran presentar projecte en qualitat d’investigadora principal aquelles infermeres i infermers que es trobin al corrent de la seva col·legiació en el Col·legi Oficial d’Infermeres i Infermers de Barcelona (COIB) com a mínim al llarg del període d’estudi i estiguin vinculats a una entitat o institució sanitària, universitat i/o organismes de recerca públics o privats, així com organitzacions no governamentals, sense finalitat lucrativa.

**5.2.** La investigadora principal haurà d’estar vinculada a l’organisme sol·licitant on es desenvoluparà el projecte almenys des de la data de la formulació de la sol·licitud fins a la del seu atorgament.

**5.3.** No podran sol·licitar ajudes per a projectes de recerca com investigadores principals aquelles persones que durant les tres darreres convocatòries d’ajudes a projectes de recerca hagin estat guanyadores de les ajudes del COIB, ni tampoc aquells investigadors principals que tinguin projectes actius de la Fundació Infermeria i Societat o del COIB.

**5.4.** Les sol·licitants d’ajudes en aquesta convocatòria no podran participar com a investigadora principal en més d’un dels projectes que concorrin a la mateixa. En aquest cas, seran desestimades automàticament totes les sol·licituds en què participin.

**5.5.** Tampoc no podran participar en aquesta convocatòria els beneficiaris de les darreres cinc convocatòries d’ajudes a projectes de la Fundació Infermeria i societat o COIB, als quals se’ls hi hagués revocat una ajuda per incompliment de qualsevol punt de les bases o per manca d’execució del projecte.

**5.6.** Queda exclosa la possibilitat de sol·licitar ajudes i/o formar part de l’equip investigador, membres del patronat de la Fundació, els membres de la Junta de Govern del COIB i persones vinculades a l’àrea de Recerca del COIB.

**5.7.** L’equip investigador haurà d’estar format per un mínim del 50% d’infermeres col·legiades al COIB des del moment que es realitza la sol·licitud d’ajuda i com a mínim fins que finalitzi l’estudi.

# 6. Sol·licitud d’ajuda

**6.1.** Els projectes, en el moment de presentar la documentació, **hauran d’haver estat presentats o aprovats pel Comitè d'Ètica d'Investigació Clínica (CEIC)** del centre on es desenvolupi l’estudi. **A l’informe favorable del CEIC haurà de constar la Investigadora Principal (IP) com a responsable del projecte i el títol del projecte presentat a la sol·licitud.**

En els estudis multicèntrics caldrà presentar com a mínim el CEIC del centre promotor (Centre de l’Investigador Principal) i el document d’acceptació per a la realització del projecte per part de la Direcció d’Infermeria de tots els centres participants.

En el cas d’estudis observacionals amb individus no vinculats a institucions o centres de cap tipus, caldrà complir amb els criteris ètics de consentiment informat i confidencialitat dels subjectes a estudi, d’acord amb les previsions legals i reglamentàries en matèria d’assaigs clínics i de recerca biomèdica, si s’escau, així com amb les que regulen la protecció de les dades personals.

**6.2.** Els projectes hauran de ser presentats a través de l’organisme executor del projecte, amb el **vistiplau del seu representant legal o Direcció d’Infermeria de l’hospital/gerència territorial**, en el moment de presentar la documentació. El personal no vinculat a esmentat organisme precisarà també l’autorització expressa del seu representant legal per a la participació en el projecte.

# 7. Principis que han de respectar

**7.1.** El projectes de recerca hauran de respectar els principis fonamentals establerts e[n la Declaració de Hèlsinki de l'Associació Mèdica Mundial](http://www.wma.net/es/30publications/10policies/b3/), en el Conveni del *Consejo* *de Europa* relatiu als drets humans, i la biomedicina, en la Declaració Universal de la UNESCO sobre el genoma humà i els drets humans, així com complir els requisits establerts en la legislació espanyola en l’àmbit de la investigació biomèdica, la protecció de dades de caràcter personal i la bioètica.

**7.2.** Els projectes que impliquin la investigació en humans o la utilització de mostres biològiques d’origen humà hauran d’acompanyar l’autorització emesa del Comitè d’Ètica [del Centre i/](http://www.boe.es/aeboe/consultas/bases_datos/doc.php?id=BOE-A-2007-12945)[o Comitè Ètic d’Investigació Clí](http://www20.gencat.cat/portal/site/canalsalut/menuitem.3ed60a9c7692da35ba963bb4b0c0e1a0/?vgnextoid=e882e8a0d4c7e210VgnVCM2000009b0c1e0aRCRD&amp;vgnextchannel=e882e8a0d4c7e210VgnVCM2000009b0c1e0aRCRD&amp;vgnextfmt=detall&amp;contentid=135eb78872ce4310VgnVCM1000008d0c1e0aRCRD)nica on es desenvolupi l’estudi, d’acord amb la normativa legal vigent Llei 14/2007 i Decret 406/2006 de 24 d'octubre.

**7.3.** Els projectes que impliquin assaig clínic hauran de complir amb el previst en el Reial decret 1090/2015, del 4 de desembre pel que es regulen els assajos clínics amb medicaments (BOE del 24 de desembre de 2015).

# 8. Documentació necessària per formalitzar la sol·licitud

**8.1.** Les sol·licituds es presentaran únicament de forma telemàtica a través de la següent direcció: <https://bdrecerca.coib.cat/sollicituds/form>

**8.2.** El formulari de sol·licitud consta dels següents documents en aquest mateix ordre:

* + Documentació projecte:
    - Document núm. 1-Sol·licitud
    - Document núm. 2-Memòria
    - Document núm. 3-Justificació de l’ajuda i pressupost detallat[[2]](#footnote-2)
    - Document núm. 4
      * Informe presentat o aprovat pel Comitè d'Ètica d'Investigació Clínica (CEIC) del centre promotor de l’estudi i, en el cas de projectes multicèntrics, el document d’acceptació per a la realització del projecte per part de la Direcció d’Infermeria de tots els centres participants.
      * Autorització expressa del representant legal per a la participació en el projecte dels membres de l’equip investigador no vinculat a l’organisme promotor de l’estudi.
      * Full matrícula del curs de doctorat en què estigui cursant els estudis.
  + Documentació projecte anònim (sense dades identificatives de centres ni investigadores):
    - Document núm. 1-Sol·licitud anònim
    - Document núm. 2-Memòria anònim
    - Document núm. 3-Justificació de l’ajuda i pressupost detallat anònim
  + Document núm. 5-Currículum vitae de tots els membres investigadors: format **Currículum vitae Abreujat** (CVA) de la *Fundación Española para la Ciencia y la Tecnología* (FECYT).
  + Document núm. 6-Consentiment de Protecció de dades personals.

Una vegada emplenat i enviat el formulari (veure Manual de Sol·licitud d’ajudes per l’investigador/a), la mateixa plataforma us enviarà un correu electrònic amb el nom d’usuari i contrasenya per tal d’accedir a la plataforma i gestionar el vostre projecte. El nom d’usuari serà la nomenclatura que s’utilitzarà per identificar cada projecte.

**8.3.** El COIB obrirà un **termini de lliurament per formalitzar les sol·licituds** en el període comprès des del **12 al 27 de maig de 2025,** ambdós inclosos.

# 9. Causes d’exclusió i període d’esmenes als ajuts de projecte de recerca

* 1. **Causes d’exclusió sense període d’esmenes:**

Aquelles sol·licituds incompletes per manca de presentació de:

* El document de presentació o aprovació del Comitè d'Ètica d'Investigació Clínica (CEIC).
* El document amb el vistiplau del representant legal o Direcció d’Infermeria de l’hospital/gerència territorial de l’organisme executor del projecte (signatura electrònica)[[3]](#footnote-3).
  1. **Període d’esmenes:**

A l’excepció de les causes descrites al punt 9.1 de la present convocatòria, els sol·licitants no admesos disposaran d’un termini de 7 dies hàbils comptats a partir de l’endemà a la publicació de la relació dels admesos per a realitzar les esmenes corresponents (veure cronograma de la Convocatòria). Aquells que no ho facin durant el mencionat termini, quedaran exclosos definitivament d’aquesta convocatòria.

**9.3.** L’incompliment d’alguna de les bases de la convocatòria, així com l’ocultació de dades, alteració o qualsevol manipulació de la informació sol·licitada serà causa de desestimació de la sol·licitud, sense perjudici d’altres responsabilitats a què pogués donar lloc.

# 10. Avaluació i resolució de les sol·licituds

**10.1.** L’avaluació científica i tècnica de les sol·licituds correctament presentades i esmenades, serà realitzada per una Comissió Tècnica Externa d’Avaluació (CTEA) formada per infermeres expertes en recerca. Les sol·licituds que es faran arribar a la CTEA per a la seva avaluació són els documents anònims i en cas que la CTEA detectés alguna dada que permeti identificar les investigadores o centres participants, la **sol·licitud serà automàticament exclosa**.

**10.2.** L’avaluació per part de la CTEA es realitzarà en atenció als següents criteris:

1. Qualitat científica i tècnica (fins a 50 punts).
2. Rellevància científica i sociosanitària (20 punts si s'emmarca en les línies prioritàries de la present convocatòria).
3. Perspectiva de gènere integrada al llarg del projecte (fins a 10 punts).
4. Viabilitat de la proposta i adequació temporal de les activitats (fins a 5 punts).
5. Adequació pressupostària (fins a 5 punts).
6. Currículum vitae de l’equip investigador (fins 5 punts).
7. Currículum vitae de l’Investigador Principal (fins a 5 punts)
   1. En funció de la valoració realitzada per la CTEA es farà una proposta provisional de resolució a la presidenta del COIB, en què s’inclourà la proposta assignada a cada projecte considerat com a candidat a finançament (especificant els conceptes i les quantitats acceptades per a finançament), el qual serà determinat segons els recursos econòmics disponibles del COIB.
   2. Una vegada acceptada la proposta pel president del COIB, es contactarà amb les investigadores principals (IP) dels projectes considerats per a finançar. La investigadora principal haurà de signar l’acceptació del pressupost concedit i el compliment de la normativa de la present convocatòria. Si la IP no accepta el nou pressupost o distribució de les partides, la CTEA decidirà entre quin/s projectes es distribuirà aquest pressupost.
   3. Els projectes no finançats rebran un informe del COIB que recollirà les recomanacions de la CTEA per a la millora del projecte.

# 11. Obligacions dels beneficiaris de les ajudes

1. Complir els objectius i realitzar el projecte en els termes en què es va decidir l’atorgament de l’ajuda.
2. Comunicar al COIB qualsevol canvi en el cronograma previst per a l’execució del projecte en qualsevol moment durant la seva realització.
3. Justificar davant els òrgans avaluadors del COIB el compliment dels requisits i condicions de la convocatòria i la realització de les activitats per a les quals s’atorga l’ajuda.
4. Sotmetre’s a les actuacions de comprovació i facilitar la informació requerida des dels òrgans competents en matèria de recerca del COIB respecte de l’execució del projecte objecte de l’ajuda.
5. Comunicar al COIB l’existència d’altres ajudes, subvencions, ingressos o recursos amb els quals comptin per a l’execució del projecte en qualsevol moment durant la seva realització.
6. Conservar els documents justificatius de l’ajuda percebuda als efectes de poder comprovar la seva efectiva i adequada destinació a la realització del projecte.
7. Reintegrar la part de l’ajuda percebuda en cas de revocació de la mateixa per les causes en aquestes bases.
8. Tot i que el resum apareixerà a la web del COIB (<https://www.coib.cat/ca-es/arees-exercici/recerca/convocatoria-ajudes-de-recerca-2024.html>) per mitjà d’un enllaç es podrà accedir al document íntegre de la recerca. Els beneficiaris dels ajuts es comprometen a autoritzar la difusió, per part del COIB, dels resultats dels estudis per les vies de comunicació que el COIB consideri adients (mitjans convencionals i també TIC).
9. Mencionar en les publicacions i/o comunicacions orals o escrites que derivin del projecte que ha estat finançat pel COIB, de la següent manera:

*Aquest estudi ha estat finançat totamentl o parcialment pel Col·legi Oficial d’Infermeres i Infermers de Barcelona* [(](http://www.infermeriaisocietat.cat/)[www.coib.cat](http://www.coib.cat)[)](http://www.infermeriaisocietat.cat/) *en el marc de les Ajudes a la Recerca Infermera (PR-Número /any concessió)*

*Este estudio ha sido financiado total o parcialmente por el Colegio Oficial de Enfermeras y Enfermeros de Barcelona* [(](http://www.infermeriaisocietat.cat/)[www.coib.cat](http://www.coib.cat)[)](http://www.infermeriaisocietat.cat/) *en el marco de las Ayudas a la Investigación Enfermera (PR-Número desingnado /año concesión).*

*This study had been funded in whole or partially by the Official College of Nurses of Barcelona* [(](http://www.infermeriaisocietat.cat/)[www.coib.cat](http://www.coib.cat)[)](http://www.infermeriaisocietat.cat/) *as part of the Nurse Research Projects Grants (PRNumber / year concession).*

# 12. Pagament i justificació de les ajudes

**12.1.** L’import de les ajudes concedides serà lliurat a favor de les entitats amb personalitat jurídica on estan integrats els sol·licitants, el primer trimestre de l’any següent.

**12.2.** El pagament de les ajudes es durà a terme de manera fraccionada, amb periodicitat anual, en el segon trimestre, en funció de l’acreditació de l’assoliment dels objectius de les etapes d’investigació específica previstes en el cronograma de treball del projecte i de la concordança entre la quantitat concedida i la utilitzada.

**12.3.** Per poder percebre la corresponent anualitat de l’ajuda serà requisit imprescindible presentar les **memòries (científica i econòmica) i les factures justificatives** corresponents en el termini establert a l’efecte i, que aquesta rebi l’avaluació favorable, tant des d’un punt de vista científic i metodològic com des de l’econòmic, per part dels òrgans corresponents del COIB. Aquestes memòries podran ser descarregades a través de la plataforma utilitzant el nom d’usuari i contrasenya (veure Manual de Sol·licitud d’ajudes per l’investigador).

**12.4.** Caldrà fer explícit el percentatge, en cas d’existir, que es produeix de cada projecte a efectes de despeses administratives, per part de la institució a la qual pertany la investigadora principal. El percentatge assignat a despesa administrativa no podrà ser superior al 10% del pressupost.

**12.5.** Si durant un dels anys del projecte, per qualsevol motiu, **no s’ha realitzat cap activitat caldrà retornar la totalitat de l’ajuda atorgada abans dels 3 mesos** des de la data de lliurament de la darrera memòria científica i econòmica, mitjançant el document de l’annex 1, a través de la plataforma (veure Manual de Sol·licitud d’ajudes per l’investigador), sense perjudici de les altres responsabilitats en què poguessin incórrer.

**12.6.** Excepcionalment, si es preveu que l’activitat programada en el cronograma del projecte no es pot dur a terme (total o parcialment), es podrà sol·licitar, degudament justificada, una pròrroga d’un any durant tot el període de desenvolupament de l’estudi, mitjançant el document de l’annex 2. (veure Manual de Sol·licitud d’ajudes per l’investigador). La data límit per sol·licitar una pròrroga de l'any en curs és el **30 de setembre del mateix any**. El COIB, a través de l’Àrea de Recerca, valorarà aquesta petició i donarà resposta per escrit a través de la plataforma.

# 13. Resolució i notificació.

* 1. En el termini màxim de 10 dies naturals des de la data d’elevació de la proposta definitiva de resolució, la presidenta del COIB dictarà resolució de concessió o denegació segons el descrit anteriorment.
  2. L’esmentada resolució es farà pública a la web del COIB [(](http://()[www.coib.cat](http://www.coib.cat)[).](http://www.infermeriaisocietat.cat/)
  3. El termini màxim per a la resolució de les sol·licituds serà de sis mesos a partir de la finalització de la data de presentació de sol·licituds. Passat aquest període de temps sense notificació, el sol·licitant podrà entendre desestimada la seva sol·licitud.
  4. Els beneficiaris de les ajudes hauran de formalitzar la seva acceptació, amb el compromís de respectar les bases de la convocatòria, en un termini màxim de 10 dies hàbils des de la publicació de la resolució d’atorgament, segons model normalitzat que s’haurà de presentar al COIB.
  5. A partir de la signatura d’aquest compromís, les comunicacions del COIB les farà directament amb la investigadora principal o l’institut de recerca.

# 14. Seguiment

**14.1.** El seguiment dels projectes es realitzarà essencialment a través de les memòries anuals de seguiment i final, complimentades a través de la plataforma (veure Manual de Sol·licitud d’ajudes per l’investigador), les quals estaran integrades per una part econòmica (anual i no acumulativa) i una científica. La investigadora principal serà l’única responsable de complir aquesta normativa i de fer arribar tota la documentació en el termini establert. Es presentaran com a màxim **l’últim dia del mes de gener** i l’incompliment d’aquest termini suposa la **revocació de l’ajuda**.

En cas que la memòria científica i/o econòmica siguin no favorables, les investigadores principals tindran un període de 15 dies naturals per realitzar les esmenes. L’incompliment d’aquest termini per al nou enviament, suposa la **revocació de l’ajuda**.

**14.2.** No obstant, els òrgans competents del COIB en matèria de recerca podran demanar motivadament tota aquella informació que considerin oportuna respecte al desenvolupament i la realització del projecte per controlar i valorar la seva adequada execució respecte a les condicions en què es va concedir l’ajuda.

**14.3.** La difusió dels resultats derivats del projecte s’ha d’introduir a través de la plataforma a l’apartat corresponent a Difusió. Caldrà fer-ho conjuntament amb el lliurament de la memòria científica anual. **La manca d’introducció d’aquesta informació suposarà la no acceptació de la memòria científica**.

**14.4.** Les valoracions del seguiment científic i econòmic dels projectes es realitzaran per part dels òrgans competents del COIB, els quals vetllaran pel grau de compliment dels objectius proposats en qualsevol moment i, de manera especial, coincidint amb la presentació de les preceptives memòries anuals. Les respostes d’aquestes memòries seran enviades a través de la plataforma. En el cas, de què la valoració de seguiment d’alguna de les memòries (científica i econòmica) o ambdues sigui no favorable, la IP (Investigadora principal), tindrà **un màxim de 15 dies hàbils** des de la data de notificació a través de la plataforma de l’informe de valoració de seguiment per part dels òrgans competents del COIB.

**14.5. Qualsevol canvi en el projecte de recerca presentat inicialment**, ja sigui en la metodologia o al cronograma previst, caldrà notificar-ho prèviament al COIB al més aviat possible, utilitzant el document de l’annex 3 de canvis en el projecte inicial (veure Manual de Sol·licitud d’ajudes per l’investigador). El COIB, a través de l’Àrea de Recerca, valorarà aquesta petició i donarà resposta a través de la plataforma.

**14.6.** Si hi ha **un canvi d’investigadora principal** durant el procés del projecte, caldrà presentar el document de renúncia de l’antiga investigadora i acceptació de la nova (annex 4). Si el **canvi és d’un dels membres de l’equip** investigador (alta o baixa), caldrà omplir l’annex 8. Ambdós casos, la IP haurà de realitzar un nou pla de treball especificant o modificant les activitats/tasques de les investigadores inicialment descrites en el projecte de recerca presentat. En cas de baixa, especificar els motius. Per realitzar aquests canvis podeu consultar el Manual de Sol·licitud d’ajudes per l’investigador.

**14.7.** Qualsevol canvi en la distribució econòmica pactada a l’inici de l’estudi, caldrà justificar-lo mitjançant el document de modificacions de pressupost (annex 5) i tenir l'acceptació per escrit dels òrgans competents del COIB a través de la plataforma (veure Manual de Sol·licitud d’ajudes per l’investigador). Aquests canvis en la distribució econòmica no podrà superar el 30% del total de l’ajuda. La data límit per sol·licitar un canvi en la distribució econòmica de l'any en curs és el **30 de setembre** del mateix any. El COIB, a través de l’Àrea de Recerca, valorarà aquesta petició i donarà resposta a través de la plataforma.

**14.8.** Si la quantitat de pressupost utilitzada no supera el 70% del total rebut en aquell any, caldrà retornar el total de les partides no utilitzades aquell any al COIB (annex 6) (veure Manual de Sol·licitud d’ajudes per l’investigador). Si la quantitat utilitzada supera el 70% però no arriba al 100% de l’ajuda d’aquell any, el romanent a favor de l’equip investigador, només podrà ser utilitzat per a la difusió dels resultats.

**14.9. Si al finalitzar el projecte** no s’ha utilitzat tota la quantitat rebuda caldrà, mitjançant el document de retorn o utilització del pressupost sobrant al final del projecte (annex 7), especificar si es retornen els diners al COIB o si s’utilitzaran (veure Manual de Sol·licitud d’ajudes per l’investigador). En cas d’utilització dels mateixos, aquesta haurà d’estar relacionada amb la divulgació/difusió dels resultats del projecte. Aquesta quantitat no utilitzada no podrà superar mai el 30% del total del pressupost, en cas contrari caldrà retornar el pressupost sobrant al COIB.

# 15. Causes de revocació de les ajudes

1. L’obtenció de la mateixa falsejant les condicions requerides per al seu atorgament o ocultant les que l’haguessin impedit.
2. Donar-se de baixa com a col·legiada qualsevol infermera de l’equip investigador durant el període de desenvolupament del projecte de recerca.
3. L’incompliment total dels objectius principals del projecte.
4. La manca de presentació i d’aprovació d’alguna de les memòries anuals de seguiment del projecte, podran donar lloc a la revocació de l’ajuda o, alternativament, a una revocació parcial del mateix, tenint en compte les circumstàncies de cada cas i a criteri dels òrgans competents del COIB, prèvia audiència dels interessats.
5. L’incompliment de l’obligació de justificació insuficient o la no justificació de la destinació de l’ajuda per a la realització del projecte pel qual li fou atorgada (memòries econòmiques parcials i finals i factures).
6. La resistència, excusa, obstrucció o negativa a les actuacions de comprovació i control realitzades pels òrgans competents del COIB, així com l’incompliment de l’obligació de conservació dels documents necessaris per verificar la destinació de l’ajuda a l’activitat de recerca que va motivar-la.

En cas de revocació de l’ajuda, que haurà d’acordar el president del COIB prèvia audiència dels interessats, els beneficiaris de la mateixa estaran obligats al reintegrament íntegre del seu import al COIB, sense perjudici de les altres responsabilitats en què poguessin incórrer. El període de retorn de l’ajuda serà d’un termini màxim de 3 mesos. Una vegada retornada l’ajuda, caldrà signar el document de conformitat.

# 16. Difusió dels projectes

**16.1.** Una vegada finalitzat el projecte, el COIB es compromet a fer difusió dels resultats obtinguts a través de la seva pàgina web. Per això, quan es lliurin les memòries finals del projecte en data del **31 de gener** de l’any en curs, caldrà omplir l’apartat de **resum** de l’estudi (de 300 a 350 paraules) a la pestanya de difusió de la plataforma.

**16.2.** Una vegada finalitzat el projecte, el COIB convidarà a l’investigador/a principal o en el seu defecte a algun membre de l’equip investigador, a participar en un acte per presentar la seva recerca.

## ANNEX 1. DOCUMENT DE RETORN DE L’AJUT I RENUNCIA DE L’AJUT REBUT

El/La Sr/ra. ....................................................................................................................................... , amb DNI/NIF............................. i domicili a ............................................................, actuant en qualitat d’investigador/a principal del projecte amb referència número...................................... ,

MANIFESTA

**Primer:** Que en data ............................................va sol·licitar ajut al COIB pel projecte de Recerca amb número d’identificació ...................................... amb el títol........................................................................................................................................................ ............................................................................................ amb una duració prevista de

....................

**Segon:** Que resulta del tot impossible portar a terme el projecte anteriorment referenciat, pels motius que s’exposen a continuació:

...............................................................................................................................................................

...............................................................................................................................................................

...............................................................................................................................................................

**Tercer:** Que ha rebut del COIB la quantitat de .................per dur a terme el projecte de recerca, corresponent a la convocatòria de l’any .....................

**Quart:** Que donada la impossibilitat, manifesta de finalitzar el projecte de recerca, amb la signatura del present document, i sota la responsabilitat del que subscriu, es retorna íntegrament l’ajut lliurat pel COIB per al projecte de recerca anteriorment referenciat, i que ascendeix a la quantitat de ....................................., renunciant així mateix a

continuar amb el projecte de recerca núm. ..............................i a l’import de la subvenció concedida.

Nom de la/l’investigador/a principal:..........

Data:....................................

Lloc:........................................

## ANNEX 2. DOCUMENT DE SOL·LICITUD DE PRÒRROGA([[4]](#footnote-4))

El/La Sr/Sra. ....................................................................................................................................... , major d’edat, amb domicili a efectes de notificacions a ........................................................ , col·legiat/da al COIB amb número............................ actuant en qualitat d’investigador/a principal del projecte amb referència nº. ............................. MANIFESTA

Que pels motius que a continuació es detallen li resulta del tot impossible finalitzar el projecte de recerca en el termini de ............. mesos previst en les bases de la convocatòria:

...............................................................................................................................................................

..............................................................................................................................................................

...............................................................................................................................................................

...............................................................................................................................................................

...............................................................................................................................................................

...............................................................................................................................................................

En conseqüència, SOL·LICITO AL COIB, un cop valorats i analitzats els motius prèviament exposats, la concessió d’una única pròrroga de 12 mesos .................................... per tal de poder finalitzar el projecte amb núm. de referència ........................ i amb el títol

............................................................................................................................................................... ...............................................................................................................................................................

Nom de la/l’investigador/a principal:..........

Data:....................................

Lloc:........................................

## ANNEX 3. DOCUMENT DE CANVIS EN EL PROJECTE INICIAL([[5]](#footnote-5))

El/La Sr/Sra........................................................................................, amb DNI/NIF ............................ i domicili a .............................................................................................................. , actuant en qualitat d’investigador/a principal del projecte amb referència núm ................................ , MANIFESTA

**Primer:** Que en data .......................................... va sol·licitar ajut al COIB pel projecte de Recerca amb número d’identificació ..................................... amb el títol

...............................................................................................................................................................

...............................................................................................................................................................

........................amb una durada prevista de .................................................................

**Segon:** Que el projecte inicial pel qual es va sol·licitar l’ajut, necessàriament hauria de patir els següents canvis, que beneficiarien el desenvolupament del projecte:

...............................................................................................................................................................

...............................................................................................................................................................

...............................................................................................................................................................

**Tercer:** Que es SOL·LICITA Al COIB que prèvia valoració i idoneïtat dels canvis proposats al projecte inicial, admeti els mateixos, restant aquests incorporats al projecte per a un millor desenvolupament del mateix.

Nom de la/l’investigador/a principal:..........

Data:....................................

Lloc:.....................................

## ANNEX 4. DOCUMENT DE CANVI DE LA/L’INVESTIGADOR/A PRINCIPAL([[6]](#footnote-6))

D’UNA BANDA ..................................................................................................................................... , amb DNI/NIF......................... i domicili a .............................................................................................

............................................................................., actuant en qualitat d’investigador/a principal del projecte amb referència núm. ...............................

D’ALTRA BANDA .................................................................................................................................. , major d’edat, amb domicili a efectes de notificacions a ........................................................... , col·legiat al COIB amb número ..........................

De comú, ambdues parts signen el present document de canvi d’investigador/a principal, que tindrà efectes a partir de la seva signatura.

**PRIMER:** El/La Sr/Sra. ......................................................... (antic investigador/a), per no poder dur a terme les tasques derivades del projecte de recerca amb el títol

...............................................................................................................................................................

.....................RENUNCIA expressament amb la signatura del present, a continuar amb la seva feina d’investigador/a principal, responsabilitzant-se vers el COIB de les tasques efectuades fins la data, així com del destí de les subvencions concedides fins aquest moment.

**SEGON:** El/La Sr/Sra. ........................................................ (nou investigador/a), amb la signatura del present document ACCEPTA el càrrec d’investigador/a principal en el projecte de recerca amb número d’identificació................................, amb el títol .................................................. .........................................................................................................................................................................................., que fins la data ha vingut realitzant-se pel Sr/a ........................................................................................................................................................................................................................................................................................................................., responsabilitzant-se expressament amb les tasques que es desenvolupin en el projecte referenciat, així com utilitzant els diners relatius a l’ajut concedit pel COIB al referenciat projecte, comprometent-se a aplicar adequadament les bases de la convocatòria de les ajudes en relació les ajudes de la Recerca Infermera.

I com a prova de conformitat signem el present document.

Antic/antiga Investigador/a Nou/nova Investigador/a

Data:....................................

Lloc:.....................................

## ANNEX 5. DOCUMENT DE MODIFICACIÓ DE PRESSUPOST[[7]](#footnote-7)

El/La Sr/Sra ........................................................................................................................................ , major d’edat, amb domicili a efectes de notificacions a ........................................................ , col·legiat/da al COIB amb número.............................actuant en qualitat d’investigador/a principal

del projecte amb referència nº..........................i amb el títol........................................................................................................................................................

MANIFESTA,

Que pels motius que a continuació es detallen modifica el pressupost pactat inicialment

...............................................................................................................................................................

..............................................................................................................................................................

...............................................................................................................................................................

En conseqüència, SOL·LICITO al COIB, un cop valorats i analitzats els motius prèviament exposats, la modificació del pressupost queda distribuït de la següent manera

|  |  |  |  |  |
| --- | --- | --- | --- | --- |
|  | **1er. any** | **2on. any** | **3er. any** | **TOTAL:** |
| Personal | - | - | - | - |
| Béns i Serveis | - | - | - | - |
| Viatges | - | - | - | - |
| Despesa administrativa (màxim 10%) |  |  |  |  |
| **TOTAL** |  |  |  |  |

Nom de la/L’investigador/a principal:..........

Data:....................................

Lloc:.....................................

## ANNEX 6. DOCUMENT DE RETORN DE LA QUANTITAT CONCEDIDA ANULAMENT NO UTILIZADA

El/La Sr/Sra. .................................................................................................................................. , major d’edat, amb domicili a efectes de notificacions a ........................................................ , col·legiat/da al COIB amb número.............................actuant en qualitat d’investigador/a principal del projecte amb referència PR-....../......... i amb el títol.........................................................

.........................................................................................................................................................

......................................................................

MANIFESTA,

Durant el projecte, la quantitat atorgada en una de les anualitats no ha estat totalment utilitzada (punt 14.7. de la convocatòria 2017). Per aquest motiu :

□ Retornar al COIB, la quantitat de.....................€ fent l’ingrés al Número de compte corrent: ES70-0081-0200-2600-0285-9388, especificant el nom de l’IP i el núm. del projecte (PR).

□ Em comprometo a fer el retorn en un termini màxim de 15 dies a partir de la data d’aquest document.

Nom de la/L’investigador/a principal:..........

Data:....................................

Lloc:.....................................

## ANNEX 7. DOCUMENT DE RETORN O UTILITZACIÓ DEL PRESSUPOST SOBRANT AL FINAL DEL PROJECTE

El/La Sr/Sra. ....................................................................................................................................... , major d’edat, amb domicili a efectes de notificacions a ........................................................ , col·legiat/da al COIB amb número............................ actuant en qualitat d’investigador/a principal del projecte amb referència nº......................... i amb el títol

..............................................................................................................................................................

MANIFESTA,

Al finalitzar el projecte, la quantitat sobrant ha estat de ................... € i sol·licita:

□ Retornar al COIB fent l’ingrés al Número de compte corrent : ES74-0081-02002400- 0171-9373, especificant el nom de l’IP i el núm. del projecte (PR).

□ Utilitzar-la per a la divulgació/difusió dels resultats de l’estudi i presentar els documents acreditatius en un termini màxim d’un any des de la finalització del projecte

Nom de la/L’investigador/a principal:..........

Data:....................................

Lloc:.....................................

## ANNEX 8. DOCUMENT DE CANVI DE L’EQUIP INVESTIGADOR RESPECTE AL PROJECTE INICIAL([[8]](#footnote-8))

El/La Sr/Sra. .......................................................................................................................... ,major d’edat, amb domicili a efectes de notificacions a ............................................................... , col·legiat/da al COIB amb número ............................... actuant en qualitat d’investigador/a principal del projecte amb referència PR-....../............... i amb el títol ..............................................................

...............................................................................................................................................................

MANIFESTA,

El/La Sr./Sra. ..................................................................................................................................

□ S’incorpora com a membre de l’equip investigador.

□ Causa baixa com a membre de l’equip investigador .

I en prova de conformitat signo el present document.

La/L’investigador principal La/El co-investigador/a

Data:....................................

Lloc:.....................................

1. Queden exclosos els projectes de recerca que només incloguin revisions. [↑](#footnote-ref-1)
2. Conceptes susceptibles de finançament:

   a) Contractació de personal tècnic (només per projectes de 3 anys) necessari per a la realització del projecte, aliè al personal funcionari, estatutari o laboral dels organismes participants, i que podran incorporar-se al projecte durant tota o part de la durada prevista. S’exclouen les despeses del personal fix vinculat de forma funcionària, estatutària o laboral amb els centres beneficiaris o a la realització del projecte.

   b) Béns i serveis que inclou: el material inventariable indispensable per a la realització del projecte, degudament justificat; l’adquisició de material fungible i altres despeses complementàries, com col·laboracions externes i serveis relacionats amb el projecte degudament justificats. S’exclouen les despeses sobre formació de l’equip.

   c) Despeses de viatges i dietes necessaris per a la realització del projecte i difusió de resultats. [↑](#footnote-ref-2)
3. IMPORTANT: Una vegada que el representant legal o Direcció d’Infermeria de l’hospital/gerència territorial de l’organisme executor del projecte hagi fet la signatura electrònica, no es podrà modificar cap dada de la sol·licitud. [↑](#footnote-ref-3)
4. La data límit per sol·licitar una pròrroga de l'any en curs és el **30 de setembre del mateix any**. Els òrgans competents del COIB valoraran aquesta petició i donarà resposta per escrit. [↑](#footnote-ref-4)
5. Adjuntar a aquest annex, el nou pla de treball. [↑](#footnote-ref-5)
6. Adjuntar CV Doc. 5 de la Sol·licitud d’Ajuda. [↑](#footnote-ref-6)
7. La data límit per sol·licitar un canvi de modificació de pressupost de l'any en curs és el 30 de setembre del mateix any. Els òrgans competents del COIB valoraran aquesta petició i donarà resposta per escrit. [↑](#footnote-ref-7)
8. Cal adjuntar : CV del nou investigador, si s’escau, utilitzant el Format Document 5 \_Formulari d’Ajudes a projectes de recerca i el nou Pla de treball del Projecte, especificant la nova distribució de les tasques/activats de l’equip investigador. [↑](#footnote-ref-8)